                                                     Z A P I S N I K

                                24. sjednice Vijeća Mjesnog odbora Gračani,
                                   održane u četvrtak, 25. svibnja 2023. u
                          objektu MO Gračani, Isce 15, s početkom u 18:00 sati


NAZOČNI ČLANOVI VIJEĆA:
Mirjana Štengl, Mladen Sabljić, Zdenka Novak, Luka Perić, Tomislav Čegelj, Ines Udodovsky

ODSUTNA VIJEĆNICA: Mirna Varga

OSTALI NAZOČNI:
Bernarda Marković, GU za mjesnu samoupravu, civilnu zaštitu i sigurnost

Predsjedava: Mirjana Štengl
Zapisnik vodi: Ines Udodovsky



Predsjednica konstatira da je prisutan dovoljan broj članova Vijeća MO da Vijeće može pravovaljano odlučivati, otvara 24. sjednicu Vijeća Mjesnog odbora Gračani te konstatira da je zapisnik 23. sjednice jednoglasno usvojen.



DNEVNI RED



[bookmark: _Hlk136182569]1. Priprema  radnji u vezi izgradnje Doma Zdravlja u Gračanima
[bookmark: _Hlk136182902]2. Zahtjev građana Okrugljaka i Gračanske od br.9 do 21 da se pokrene projekt izgradnje cjevovoda
[bookmark: _Hlk136183112]3. Prijedlog ZET-u i Prometnom fakultetu oko poboljšanja tramvajske pruge od Mihaljevca do Gračanskog Dolja
4. Tekuća problematika
[bookmark: _Hlk136183472]5. Pitanja, prijedlozi i obavijesti

Ad 1 Priprema  radnji u vezi izgradnje Doma Zdravlja u Gračanima
Predsjednica izvještava članove MO da je v. d. voditelj područnog odsjeka Podsljeme Goran Rogić potpisao odobrenje 64/58 za povremeno korištenje prostora MO Gračani, Isce 15, kojim se Domu zdravlja Centar odobrava korištenje prostora br. 6 na prvom katu MO Gračani na određeno vrijeme od 16. svibnja 2023. – 16. svibnja 2024.
Tom odlukom izvršena je prva pripremna radnja vezana za izgradnju budućeg Doma zdravlja Gračani.
Ova odluka je dana vijećnicima MO na znanje.
 

Ad 2 Zahtjev građana Okrugljaka i Gračanske od br. 9 do br. 21 da se pokrene projekt izgradnje cjevovoda
Predsjednica obavještava VMO da je 10 kućanstava na području Okrugljaka i Gračanske ceste 0d broja 9 – 21 ( posjedi preko pruge ) predalo pravovaljane zahtjeve na VIO u Folnegovićevoj sa kompletnom potrebnom dokumentacijom kako bi se pokrenuo projekt izgradnje cjevovoda za te lokacije.
Nakon rasprave prišlo se glasanju. 
Odluka je donesena sa 5 glasova za te uz jedan suzdržani glas.
Zaključak MO je da će se odluka MO Gračani  proslijediti na adresu Vodoopskrba i odvodnja d.o.o, tehnički sektor, služba razvoja 10000 Zagreb, Folnegovićeva 1.
MO Gračani također traži da se ova odluka stavi na prvu sljedeću sjednicu vijeća gradske četvrti, kako bi se ubrzao postupak izgradnje cjevovoda.  


Ad 3 Prijedlog ZET-u i Prometnom fakultetu oko poboljšanja tramvajske pruge od Mihaljevca do Gračanskog Dolja
Predsjednica čita dopis koji je predsjednik vijeća GČ Podsljeme 7. travnja 2023. uputio ZET-u n-r direktora, predmet ; otklanjanje nedostataka nastalih nakon rekonstrukcije pruge tramvajske linije br. 15.
· Odgovor, dostavlja se KL : 024-08/23-002/3
· Ur. Br. 251-13-11-2/002-23-11
Predsjednica konstatira kako do ove sjednice nismo dobili odgovor pa se povela rasprava o rješenju nastalog problema. Predsjednica izvještava da je u međuvremenu razgovarala sa osobom sa Prometnog fakulteta, Sirovica Filip, koji je predložio da prometnom fakultetu, gradskom uredu za obnovu, izgradnju, prostorno uređenje, graditeljstvo, komunalne poslove i promet ( mega ured ), građevinskom fakultetu i ZET-u uputimo zahtjev da se pruga sanira na način da stručnjaci izađu na teren, napravi izvid, pregledaju dnevnici gradnje te da se pronađe najbolje rješenje protiv buke ( vraćanje zemlje umjesto šljunka je jedna od mogućnosti ) te da se riješi pitanje drenaže jer za vrijeme bujičnih poplava voda oko pruge se slijeva prema kućama i dvorištima te poplavljuje imovinu građana.
Nakon temeljite i sveobuhvatne rasprave donesen je Zaključak MO da se prihvaća ovaj prijedlog koji je donesen jednoglasno.
Drugi je zaključak da se ovaj zaključak stavi na prvu sljedeću sjednicu VGČ i pošalje na gore navedene institucije. 

Ad 4 Tekuća problematika
MO je otvorio raspravu i o slučaju Zvečaj, dovršetak izgradnje kanalizacije koja je zapela, a vezano za osobu koja je zadužena za područje Podsljemena. Tražimo ured mjesne samouprave Podsljeme da ispita i pronađe rješenje tog problema.
Voda i kanalizacija u 21. stoljeću treba biti dostupna svim građanima, to je preduvjet za normalan život.


Ad 5 Pitanja, prijedlozi i obavijesti
Gospođa Bernarda Marković obavještava članove da će svim vijećnicima biti poslan plan komunalnih aktivnosti kako bi vijećnici do iduće sjednice mogli dati prijedloge s time da uzmemo u obzir trenutačnu financijsku situaciju. 
S obzirom na mnogobrojne praznike u lipnju, sljedeća sjednica će se održati 21. lipnja 2023.


[bookmark: _GoBack]Sjednica završila u 19:15 sati

KLASA: 024-08/23-003/1054
URBROJ: 251-13-11-2/003-23-2
Zagreb, 25. svibnja 2023.



Zapisnik obradila:
Mirela Gašpert Bertić 

Zapisničarka:						Predsjednica MO Gračani:
Ines Udodovsky                       			Mirjana Štengl

